《过梅岭谒张文献公祠》
清代·吴嵩梁

梅鋗战迹已寒灰，翠壁千寻凿险开。蛛网不蒙金鉴录，马嵬争见玉环来。

少牢遣祭恩徒重，秋燕缄诗事可哀。荐士谁知心更苦，荔支晚出是奇才。

作者简介：（1766—1834）江西东乡人，字子山，号兰雪。嘉庆五年举人，由内阁中书官贵州黔西州知州。工诗，为王昶、翁方纲、法式善所推重。有《香苏山馆诗钞》。